ཚེས་ཉིན་གྱི་ཕྱི་དྲོ།ཀྲའོ་ལེ་ཅི་ཤང་ཀང་དང་ཨའོ་མོན་ས་ཁུལ་གྱི་རྒྱལ་ཡོངས་སྲིད་གྲོས་ཨུ་ཡོན་གྱི་མཉམ་འབྲེལ་ཚོགས་ཆུང་གི་ཚོགས་འདུར་ཞུགས་ཤིང་།ཨུ་ཡོན་ཧྲི་རུང་ཧོའེ་དང་།མཱ་ཡིའུ་ལི།ཆུས་ཡུང་ཤིས་སོགས་ཀྱི་གཏམ་བཤད་ནན་ཏན་ངང་གསན་རྗེས།ཀྲའོ་ལེ་ཅིསརྒྱལ་ཁབ་གཅིག་ལ་ལམ་ལུགས་གཉིསནི་ཀྲུང་གོའི་རླབས་ཆེན་གྱི་གསར་གཏོད་ཅིག་རེད།ཤང་ཀང་དང་ཨའོ་མོན་མེས་རྒྱལ་པང་དུ་ལོག་རྗེས་དུས་དང་རྣམ་པ་ཀུན་ཏུ་འཕེལ་རྒྱས་ཀྱི་རྣམ་པ་བཟང་པོ་རྒྱུན་འཁྱོངས་ཐུབ་ཡོད།རྒྱལ་ཁབ་གཅིག་ལ་ལམ་ལུགས་གཉིསཀྱི་ལག་ལེན་ལ་འཛམ་གླིང་ཡོངས་ཀྱིས་ཁས་ལེན་ཐོབ་པའི་གྲུབ་འབྲས་ཐོབ་ཡོད།རྒྱལ་ཁབ་གཅིག་ལ་ལམ་ལུགས་གཉིསཀྱི་མཛད་ཕྱོགས་ལ་ཕྱོགས་ཡོངས་ནས་གོ་བ་ཡང་དག་ལེན་པ་དང་ལག་བསྟར་དོན་འཁྱོལ་བྱེད་པར།རྒྱལ་ཁབ་གཅིགདངལམ་ལུགས་གཉིསཀྱི་འབྲེལ་བ་ཁོང་དུ་ཡག་པོ་ཆུད་པ་བྱས་ཏེ་རྩ་ཁྲིམས་དང་གཞི་རྩའི་བཅའ་ཁྲིམས་ལ་ནན་པོར་གཞིགས་ནས་ལས་དོན་སྒྲུབ་དགོས་པ་དང་།ཤང་ཀང་དང་ཨའོ་མོན་དམིགས་བསལ་སྲིད་འཛིན་ཁུལ་ལ་ཀྲུང་དབྱང་གིས་ཕྱོགས་ཡོངས་ནས་བདག་སྐྱོང་བྱེད་པའི་དབང་ཆར་སྲུང་སྐྱོང་དང་དམིགས་བསལ་སྲིད་འཛིན་ཁུལ་གྱི་ཚད་མཐོའི་རང་སྐྱོང་དབང་ཆ་འགན་ལེན་བྱ་རྒྱུ་ཟུང་འབྲེལ་ནུས་ལྡན་བྱས་ནས།ཤང་ཀང་དང་ཨའོ་མོན་ཡུན་རིང་དར་རྒྱས་དང་བརྟན་ལྷིང་ཡོང་རྒྱུ་འགན་ལེན་བྱེད་དགོས་ཞེས་གསུངས་པ་རེད།